Pentéli  
ΠεντέληPentéli-vuori.

|  |  |
| --- | --- |
| Sijainti | 
Pohjois-Ateena, Attika, Kreikka |
| Korkeus merenpinnasta | 
1 109 m |

Kartta

|  |  |
| --- | --- |
| Koordinaatit | 
38° 04′ 53″ P, 23° 52′ 57″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Pentéli** (kreik. Πεντέλη) eli **Pentelikó** (Πεντελικό), antiikin **Pentelikon** (m.kreik. Πεντελικὸν ὄρος) ja **Brilessos** (m.kreik. Βριλησσός, *Brilēssos*, myös Βριληττός, *Brilēttos*), on vuorijono Attikassa Kreikassa. Sen korkeimman huipun Pyrgárin (Πυργάρι) korkeus on 1 109 metriä.

Pentéli sijaitsee Ateenan metropolialueen koillislaidalla noin 16 kilometriä koilliseen Ateenan keskustasta. Vuoristosta yli 60 % on metsän peittämää. Pentéli-vuoresta ovat saaneet nimensä Ateenan metropolialueen pohjoisosan Pentélin ja Néa Pentélin kaupungit.

Marathónaksen suomaita, taustalla Pentéli-vuori.

Historia
--------

Antiikin aikana Pentelikon tunnettiin erityisesti sen valkoisesta marmorista. Sitä käytettiin veistoksiin jo arkaaisella kaudella 500-luvulla eaa. Myöhemmin 400-luvulla eaa. sitä käytettiin erityisesti Akropoliin temppelien, kuten Parthenonin ja Erekhtheionin, rakentamisessa. Vielä 100-luvulla jaa. vuoren marmoria käytettiin Panateenalaisen stadionin uusimiseen. Pausaniaan mukaan vuorella kivilouhoksen yllä oli Athenen patsas. Eräässä luolassa oli nymfien kulttipaikka. Nykyisin louhos on suojeltu ja varattu yksinomaan Akropoliin rakennusten restauroinnin tarpeisiin. Vuorella sijaitsee myös niin kutsuttu Pentélin luola eli Ntavélisin luola, joka sekin on antiikin aikainen louhosluola. Louhokset sijaitsivat vuoren lounaisosassa.

NASA:n ilmakuva Ateenasta. Pentélin vuoristo sijaitsee kaupungin pohjoispuolella.
Antiikkisten kivilouhosten lisäksi Pentélin nähtävyyksiin lukeutuu vuonna 1578 perustettu Pentélin luostari eli Neitsyt Marian kuolonuneen nukkumisen luostari (*Moní Pentélis*, *Moní Koimíseos Theotókou*) vuoren itäpuolella Marathoniin johtavan tien varrella. Vuorella on myös Ateenan kansallisen observatorion alainen Koufoún tähtitieteellinen asema, joka on tarkoitettu erityisesti opetus- ja vierailukäyttöön.

Vuoren alue on kärsinyt suurista metsäpaloista ainakin vuonna 1995, jolloin 6500 hehtaaria ja sata taloa tuhoutui, sekä vuonna 1998, jolloin tuli tuhosi 7 500 hehtaaria ja vielä enemmän rakennuksia. Myös vuoden 2007 suuret metsäpalot tuhosivat aluetta.

Lähteet
-------

1. 1 2  Όρος Πεντελικόν *Δήμος Βριλησσίων*.  Arkistoitu 8.3.2016. Viitattu 15.8.2016.
2. 1 2  Stillwell, Richard & MacDonald, William L. & McAllister, Marian Holland (toim.): "Pendeli or Brilessos, Attica, Greece", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
3. ↑  Η Σπηλιά του Νταβέλη *Δήμος Πεντέλης*. Viitattu 23.10.2023.
4. ↑  Visitor Center in Penteli Institute for Astronomy, Astrophysics, Space Applications and Remote Sensing. Viitattu 15.8.2016.
5. ↑  Global Forest Fire Assessment 1990–2000: Fire Situation in Greece (...in 1995, a large fire (6 500 ha) on Penteli Mountain near Athens burned about 100 buildings, many of them homes. A second large fire on Penteli Mountain that burned 7 500 ha in 1998 resulted in the destruction of even more homes) FAO Corporate Document Repository. Viitattu 15.8.2016.
6. ↑  Forest fire grips Athens suburbs  17.8.2007. BBC News. Viitattu 15.8.2016.

Aiheesta muualla
----------------

* Kuvia tai muita tiedostoja aiheesta **Pentéli** Wikimedia Commonsissa